section_heading: Travanjski rat i NDH
paragraph_text: Nakon vojnog puča 27. ožujka 1941., vlada generala Dušana Simovića nastojala je nagovoriti Vladka Mačeka da ponovo preuzme funkciju potpredsjednika vlade. U zamjenu, obećala je prenošenje žandarmerije na teritoriju Banovine u nadležnost bana, te još neke ustupke, poput uspostave Banovinskog suda za zaštitu Banovine, kojim je osigurana sudska autonomija za cijelu Banovinu.<ref>Uredba o banovinskom sudu za zaštitu države, Narodne novine, Zagreb, br. 82, 7. travnja 1941., 1. Ove su odluke objavljene u Narodnim novinama koje nose datume 7. i 8. travnja 1941., tj. nakon početka Travanjskog rata. Sam Simović, štoviše, odlučan je bio poći i dalje − dati Hrvatima potpunu autonomiju.<ref>Jacob B. Hoptner, Jugoslavija u krizi 1934.−1941., preveo Oto Livac, 1972., str. 256.